3 หุ้นอิเล็กร่วงต่อ! หวั่นจีนล็อกดาวน์ “นครเฉิงตู” ยืดเยื้อ กระทบรายได้
KCE-DELTA-HANA ร่วงยกแผง หวั่นจีนล็อกดาวน์ “นครเฉิงตู” ยืดเยื้อกระทบสัดส่วนรายได้ และการนำเข้า-ส่งออกสินค้าอาจชะงัก ด้วยกำลังซื้อหุ้นเพราะอาจโดยทางอ้อมจากลูกค้ามือถือ
KCE-DELTA-HANA ร่วงยกแผง หวั่นจีนล็อกดาวน์ “นครเฉิงตู” ยืดเยื้อกระทบสัดส่วนรายได้ และการนำเข้า-ส่งออกสินค้าอาจชะงัก ด้วยกำลังซื้อหุ้นเพราะอาจโดยทางอ้อมจากลูกค้ามือถือ
5 ก.ย. 2565

ผู้สื่อข่าวรายงานว่า วันนี้ (5 ก.ย. 65) ณ เวลา 10:25 น. ราคาหุ้นอิเล็กทรอนิกส์ยังคงกอดคอร่วงยกแผงต่อเนื่อง ด้วย sentiment เชิงลบจากจีนมีคำสั่งล็อกดาวน์ “นครเฉิงตู” ถือเป็นการปิดเมื่องครั้งใหญ่หากมีความยืดเยื้อจะส่งผลกระทบต่อกลุ่มธุรกิจอิเล็กทรอนิกส์เพราะเป็นฐานผลิตในการส่งออก
ทั้งนี้ทำให้แพนิกมายังหุ้นกลุ่มอิเล็กทรอนิกส์เนื่องจากนักลงทุนเทขายเพื่อลดความเสี่ยงออกมาก่อน นำโดย บริษัท เคซีอี อีเลคโทรนิคส์ จำกัด (มหาชน) หรือ KCE ราคาหุ้นอยู่ที่ระดับ 50.25 บาท ลบไป 1.00 บาท หรือลงไป 1.95% สูงสุดที่ระดับ 51.00 บาท ต่ำสุดที่ระดับ 50.00 บาท ด้วยมูลค่าการซื้อขาย 83.29 ล้านบาท
บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ราคาหุ้นอยู่ที่ระดับ 504.00 บาท ลบไป 6.00 บาท หรือลงไป 1.18% สูงสุดที่ระดับ 506.00 บาท ต่ำสุดที่ระดับ 498.00 บาท ด้วยมูลค่าการซื้อขาย 222.01 ล้านบาท
บริษัท ฮานา ไมโครอิเล็คโทรนิคส จำกัด (มหาชน) หรือ HANA ราคาหุ้นอยู่ที่ระดับ 40.25 บาท ลบไป 0.25 บาท หรือลงไป 0.62% สูงสุดที่ระดับ 40.50 บาท ต่ำสุดที่ระดับ 39.75 บาท ด้วยมูลค่าการซื้อขาย 77.36 ล้านบาท
อย่างไรก็ตาม บริษัทหลักทรัพย์ฟินันเซียไซรัส จำกัด (มหาชน) กล่าวว่า ราคาหุ้นกลุ่มอิเล็กทรอนิกส์ที่ปรับตัวลงมา นำโดย KCE มองว่าเป็นความกังวลการที่จีนประกาศล็อกดาวน์เมืองเฉิงตูตามมาตรการ Zero Covid ซึ่ง KCE มีสัดส่วนการส่งออกไปยังตลาดจีนราว 15-20% และยังซื้อวัตถุดิบจากจีนค่อนข้างมากด้วย ทำให้เกิดความกังวลว่าบริษัทอาจได้รับผลกระทบจากซัพพลายเชนชะลอตัวอีกรอบ
อีกทั้ง KCE มีสัดส่วนการขายไปยุโรปมากถึง 50-60% และขณะนี้ยุโรปเผชิญปัญหาราคาพลังานพุ่งสูง และการขาดแคลนก๊าซ หลังรัสเซียระงับการส่งก๊าซธรรมชาติให้ยุโรป ซึ่งลูกค้าส่วนใหญ่ของ KCE เป็นบริษัทผู้ผลิตรถยนต์ที่ใช้พลังงานหลัก ด้วยปัจจัยดังกล่าวก็อาจกระทบกับคำสั่งซื้อชิ้นส่วนอิเล็กทรอนิกส์ได้
ขณะเดียวกันทางฝ่ายวิจัยยังมีมุมมองต่อหุ้น HANA โดยได้ระบุในบทวิเคราะห์ ซึ่งมองเชิงลบจากกรณีที่จีนสั่งล็อกดาวน์นครเฉิงตู (มีค่ายรถยนต์และเป็นฐานผลิตของ Apple) ในข่าวระบุ ล็อกดาวน์ 4 วัน หากยืดเยื้ออาจกระทบต่อกำลังซื้อหุ้น HANA อาจโดยทางอ้อมจากลูกค้ามือถือ
ทั้งนี้หากการล็อกดาวน์ยืดเยื้ออาจกระทบต่อ HANA เพราะมีโรงงานในจีนสัดส่วนรายได้ 18% ของรายได้รวม แม้โรงงานอยู่ที่เจียซิง แต่อาจถูกกระทบจาก Suppy Chain หรือลูกค้ากลุ่มมือถือ สินค้าหลักในจีนของ HANA ที่การผลิตอาจสะดุดจากมาตรการล็อกดาวน์